stanford-oval/wikipedia huggingface dataset:
ציולקובסקי (עיר)
הערות שוליים

↑  Андрей Горяйнов. (2008-01-30). "Космические планы". רוסיסקאיה גאזטה. נבדק ב-2011-01-18.
↑  Город Углегорск исчезнет с карты Амурской области, а вместо него будет город Циолковский
↑  "Россия выделит 800 млн долларов на новый космодром". BBC Russian. 2010-07-19. ארכיון מ-2012-03-04. נבדק ב-2011-01-18.
↑  В городе Циолковский появится «3-я улица Строителей»
↑  Сотрудники космодрома Восточный получили первые ордера на жилье в городе Циолковский
↑  "На космодроме Восточный начала работу уникальная поликлиника ФМБА". ТАСС (ברוסית). נבדק ב-2017-03-20.
↑  https://youtu.be/qiecrTBJFvw
קבוצת מיקוד

קבוצת מיקוד היא כלי  מחקרי איכותני (להבדיל מכמותי), במדעי החברה.
קבוצת מיקוד מכנסת מספר מצומצם של אנשים בעלי מאפיינים הומוגניים, לצורך דיון קבוצתי מונחה. משך הדיון הקבוצתי כשעתיים ובמהלכו  מלבנים נושא אחד או יותר. קבוצת המיקוד היא כלי יעיל לחשוף לגלות את דפוסי ההתנהגות, החשיבה והתפישה של משתתפי הקבוצה. למטרה זו חשוב שמבנה הקבוצה יהיה הומוגני ועל בסיס זה ניתן לגלות את המכנים המשותפים לכלל הקבוצה ולהגיע למסקנות שאפשר להשליך אותן על קבוצה דומה באוכלוסייה. הדיון הפתוח מאפשר למשתתף 'להציץ' על התנהגויות אחרות, באמצעות דיווח של 'אחרים'.  קבוצת המיקוד יעילה בנוסף בזיהוי עמדות ותפישות אך יתרונה הגדול והבולט נעוץ ביכולת להציף ממדים רגשיים, ולעיתים קרובות תת-הכרתיים, בהתייחסות לנושא הנחקר. לדוגמה: מתי יהיה אדם מוכן לגולל את הפרטים הקטנים והטריוויאליים אודות התנהגותו, למשל, בנוגע לאכילת שוקולד. בקבוצת המיקוד בדרך כלל יהיה אותו אב או אם שיהיו מוכנים לספר כיצד הם 'גונבים' בסתר קוביית שוקולד שהם אוסרים על ילדיהם לקחת. בראיון אחד על אחד קשה יותר יהיה להציף ממדים כאלה של התנהגות הקשורה לצריכת שוקולד. דוגמה אחרת קשורה לתפישה התדמיתית של מותג או ארגון מסוים. לא תמיד אנשים מודעים לשאלה למה הם אוהבים מותג אחד ודוחים מותג אחר. בדיון הקבוצתי הסיבות מועלות בצורה מילולית גלויה וכלל הנוכחים נעשים מודעים להן.
קבוצת המיקוד איננה כלי דיווחי, כלומר, ערוץ שבאמצעותו הנחקרים מדווחים על ידע שלהם בנושא זה או אחר. קבוצות 'דיווחיות' מחמיצות את העיקר, שהוא כאמור האפשרות 'לחלץ' מהנחקרים רגשות, התלבטויות, תיסכולים וכיוצא בזה. המנחה המיומן ידע כיצד לעודד כל משתתף להביע את דעתו. כלי מחקרי זה פותח על ידי פסיכולוג אמריקאי בשם רוברט מרטון, בשלהי מלחמת העולם השנייה. מרטון החל בראיונות קבוצתיים כאמצעי חסכוני לאיסוף מידע, והבין שהאינטראקציה הבין-אישית מספקת כר פורה להעלאת רגשות ומחשבות.
שימוש נוסף בקבוצות מיקוד נעשה כדי לרדת לעומקם של פרטים. במקרים רבים תוצאות של סקר לא נותנות לנו אפשרות לקבל אמירה ממשית, אין תוצאה חד משמעית שאותה ניתן להקיש מהנתונים, ולכן במקרים אלו, לאחר המחקר הכמותני משתמשים בקבוצת מיקוד כדי להבהיר וללבן סוגיות מעורפלות. במקרה זה, קבוצת המיקוד היא כלי מחקרי נוסף על הכלי המחקרי הקודם. מקובל לחשוב שסקר כמותני מסוגל לענות בצורה טובה על שאלה של "כמה": כמה אנשים יצביעו ל... או כמה אנשים אוכלים יוגורט... או כמה אנשים נוסעים באוטובוס מדי יום?" אך שאלות ה- "למה": למה מעדיפים את היוגורט הזה? או "למה לא אוהבים את המועמד הזה לבחירות המקומיות?" נותרות ללא מענה, או עם מענה חלקי בלבד. קבוצות המיקוד מסייעות להעמיק בנושאי  "הלמה".
קו צואן ואן

דלתות זכוכית המונעות גישה למסילות הרכבת כאשר הרכבת אינה נמצאת בתחנה. תחנת סנטרל של קו צואן ואן.
תחנת הנסיך אדוארד של קו צואן ואן.
קו צואן ואן (באנגלית: Tsuen Wan Line; בסינית: 荃灣綫) הוא אחד מעשרת הקווים של הרכבת התחתית של הונג קונג. הקו מסומן במפות הרכבת התחתית בצבע אדום.
תחנת המוצא של הקו היא תחנת סנטרל באזור סנטרל שבאי הונג קונג. הקו חולף במנהרה מתחת לנמל ויקטוריה, עובר דרך מערב חצי האי קאולון ומגיע לדרום מערב הטריטוריות החדשות של הונג קונג. תחנת הקצה של הקו היא תחנת צואן ואן.
לקו 16 תחנות ומשך הנסיעה לאורכו כ-30 דקות.
מאחר שתחנת המוצא, תחנת סנטרל נמצאת במרכז העסקים של הונג קונג, והקו חולף מתחת לדרך נייתן - דרך ראשית בהונג קונג המהווה מרכז מסחרי ותיירותי, קו זה הוא העמוס בקווי הרכבת התחתית של הונג קונג.
היסטוריה

קו צואן ואן הוא אחד הקווים הראשונים של רשת הרכבות התחתיות של הונג קונג. מהלך הקו המקורי המתוכנן שונה במקצת מהקו שהוקם לבסוף, בעיקר בחלק הקו המצוי בתחום הטריטוריות החדשות - וזאת בשל שינויים במיקום השכונות שנבנו לאור הקו.
המסלול הנוכחי של הקו אושר בשנת 1975 ועבודות הבנייה החלה זמן קצר לאחר מכן. חלק הקו המצוי מתחת לדרך נייתן בחצי האי קאולון הושלמו בשנת 1979. חלק המסילה המגיע לצואן ואן החל לפעול ב-10 במאי 1982.
בעת הקמת הקו נקראו תחנת סנטרל, תחנת יאו מא טיי ותחנת מונג קוק על שם הרחובות העוברים מעליהם: צ'רטר (Chater Road), ווטרלו (Waterloo Road) וארגייל (Argyle Street) בהתאמה. לאחר הקמת הקו שונו שמות התחנות לשמות האזורים בהן הם נמצאות.
תחנת מיי פו נקראה בעת הקמתה "תחנת צ'אנוג שא וואן" (Cheung Sha Wan) ותחנת צ'אונג שא וואן נקראה בשם סו אוק.
תחנת קוואי פונג נקראה בעת פתיחתה בשם לאפ סאפ וואן על שם המפרץ הסמוך לה, ותחנת קוואי הינג נקראה בעת הקמתה קוואי צ'ונג.
תחנות הקו

| שם התחנה | שם התחנה | מחוז | קישור לקווים אחרים | תאריך פתיחה |
| --- | --- | --- | --- | --- |
קו צואן ואן
|  | סנטרל בעבר נקראה צ'רטר | מרכז ומערב | קו האי   קישור לתחנת הונג קונג  בה עוברים קו טונג צ'ונג  והקו המהיר לשדה התעופה | 12 בפברואר 1980  (בחלק מקו קוואן טונג) |
|  | אדמירליטי | מרכז ומערב | קו האי | 12 בפברואר 1980  (בחלק מקו קוואן טונג) |
|  | צים שא צוי | יאו צים מונג | קישור לצים שא צוי  ובה קו הרכבת המזרחי | 31 בדצמבר 1979  (כחלק מקו קוון טונג) |
|  | ג'ורדן | יאו צים מונג |  | 31 בדצמבר 1979  (כחלק מקו קוון טונג) |
|  | יאו מה טיי בעבר נקראה תחנת ווטרלו | יאו צים מונג | קו קוון טונג | 10 במאי 1982 |
|  | מונג קוק בעבר נקראה ארגייל | יאו צים מונג | קו קוון טונג | 10 במאי 1982 |
|  | הנסיך אדוארד | יאו צים מונג | קו קוון טונג | 10 במאי 1982 |
|  | שאם שוי פו | שם שו פו |  | 17 במאי 1982 |
|  | צ'אונג שא ואן | שם שו פו |  | 17 במאי 1982 |
|  |  לאי צ'י קוק | שם שו פו |  | 17 במאי 1982 |
|  | מאי פו   בעבר תחנת לאי ואן | שם שו פו | קו הרכבת המערבי | 17 במאי 1982 |
|  | לאי קינג | קוואי צינג | קו טונג צ'ונג | 10 במאי 1982 |
|  | קוואי פונג | קוואי צינג |  | 10 במאי 1982 |
|  | קוואי הינג | קוואי צינג |  | 10 במאי 1982 |
|  | טאי וו האו | קוואי צינג |  | 10 במאי 1982 |
|  | טאי וו האו | צואן ואן |  | 10 במאי 1982 |
|  | צואן ואן | צואן ואן | צואן ואן | 10 במאי 1982 |
קו פרשת המים (ספר)

| --- | --- |

 מידע כללי
 מאת:  ניקולס אוונס
 שפת המקור:  אנגלית
 סוגה:  רומן
 הוצאה
 תאריך הוצאה:  2005
 מספר עמודים:  469
 הוצאה בעברית
 הוצאה:  ספרית מעריב
 תאריך:  2006
 תרגום:  עידית שורר
 קישורים חיצוניים
 הספרייה הלאומית:  002625603
קו פרשת המים (The Divide) משנת 2005 הוא ספרו של ניקולס אוונס, שבמרכזו התפוררותה של משפחה מאושרת לכאורה באמריקה של סוף האלף וראשית האלף החדש. אבי המשפחה, בנג'מין (בן) קופר, הוא אדריכל מצליח, שעיקר זמנו מוקדש לצד העסקי של משרדו, ואת נושא התכנון הוא משאיר בעיקר לחברו ללימודים ולשותפו, מרטין. אשתו, שרה, מנהלת חנות ספרים קטנה ומשלבת בכך את אהבתה לספרות עם הצורך שלה בעבודה מספקת. יש להם שני ילדים, אבי (אביגייל) וג'וש, ולכאורה, חייהם יציבים ומתנהלים על מי מנוחות.
סיפור העלילה

מדי קיץ, זה ארבע שנים, יוצאים בני המשפחה לחוות סוסים בהרי מונטנה ופוגשים שם אותן שתי משפחות, שגם להן ילדים בני אותו גיל כמו אבי וג'וש. כולם מיודדים ומבלים נפלא, עד הקיץ הגורלי, בו משתנה הכול בבת אחת. ביום הולדתו ה-46 של בן, במסיבה הנערכת לכבודו, הוא פוגש את איב, ציירת מסנטה פה, ניו מקסיקו, ומגלה, שהמסווה המאושר כביכול שהוא ואשתו עוטים על חייהם לפני ילדיהם וכל סביבתם, איננו מחזיק עוד מעמד. במשך החודשים הבאים הוא מנסה להסתיר גם מעצמו את משיכתו לאיב ואת התרחקותו הגדלה והולכת מאשתו, אך לשווא. קרירותה וריחוקה של שרה, בת למשפחה סנובית ועשירה, מגדילים את הסדקים שנבעו בנישואיהם, בעוד שחמימותה הטבעית של איב מציעה לו את כל מה שחסר לו בחייו. בן מחליט להינתק מן הנישואים, ובכך מניע את כדור השלג, שיביא לחורבן וטרגדיה.
כל חייה הייתה אבי ילדה ונערה  מאושרת, מצליחה בכל, אהובה, פורחת. באותו קיץ אחרון בחוות הסוסים במונטנה, נערה בת 17, היא מתאהבת בטאי, מעובדי החווה, והוא לוקח אותה לביקור בחוות גידול הסוסים של הוריו בויומינג. אבי מתאהבת בחווה ובכל מה שקשור אליה, בנוף הפראי, בחיות הבר, בסוסים המטופחים.
אלא שאז היא שומעת על הסכנה המרחפת על כל אלה, בגלל הימצאותו של גז בקרקע החווה. פני הקרקע שייכים לבעלי החווה, אבל לא כן אוצרות הטבע שמתחת לפני הקרקע, ומסתבר, שחברה שרכשה את זכויות הקידוח עומדת להמיט אסון על החווה ועל בעליה. עוד לפני ביקורה שם גילתה אבי עניין רב בשמירת הסביבה, וזו גם הסיבה לכך שהיא נרשמת לאוניברסיטה במונטנה, השמה דגש על לימודי הסביבה. כאשר היא מגלה, בביקורה הבא בחווה, כי השואה אכן נחתה עליה והולכת ומשמידה את כל ההוד שראתה שם, היא מקצינה בדעותיה ומתגייסת בכל לב למאבק בתאגידים, שבהם היא רואה את אויבי אמריקה ואויבי העולם כולו. הבשורה על פרידת הוריה ועזיבת אביה את הבית נוחתת עליה כהלם, שאיננה יכולה לעמוד בו. תוך זמן קצר משתנה אישיותה מן הקצה אל הקצה. מקרבה, אהבה ואמון, משתנה יחסה אל אביה לשנאה, חשדנות וניתוק מוחלט. גבר מבוגר ממנה, המחלץ אותה ממתקפת גז מדמיע של שוטרים בהפגנה פרועה נגד כנס ארגון הסחר העולמי בסיאטל, הופך את כל עולמה. זהו רולף, גרמני השוהה שנים רבות בארצות הברית, אנרכיסט, טרוריסט אלים, שונה לגמרי מחבריה הקודמים להפגנות. בבדידותה העוינת לאחר שניתקה את קשריה עם אביה והתרחקה מאמה ואחיה הצעיר, נצמדת אבי אל רולף, מתנתקת בהדרגה מן הלימודים ומחבריה הקודמים ושוקעת יותר ויותר בתכתיבי האנרכיה ותיעוב הבורגנות שמטיל עליה רולף, עד לפעולת הטרור האולטימטיבית, המסתיימת באסון והופכת את אבי לנמלטת מן החוק, חשודה ברצח, מנותקת בכורח המציאות ותכתיביו של רולף ממשפחתה, הנמצאת תחת מעקב מתמיד של ה-FBI.
כאשר אבי מקיצה בטלטלה אלימה מאהבתה האובססיבית לרולף ומנסה לאחות את השבר בחייה, ולו במחיר הסגרה לחוק ועתיד של כלא, כבר מאוחר מדי. גורלה נחתם, ותעלומת המוות האלים, הפותחת את הספר, נפתרת לקראת סיומו.
על אף הטרגדיה, השבר והאובדן, הספר מסתיים בנימה חיובית, שיש עמה תקווה לעתיד.
על הסופר

ניקולס אוונס הוא סופר אנגלי, שגילה כל חייו משיכה לחיים באמריקה, ולאחר שהתוודע אל המערב בשהות ממושכת במונטנה, קבע שם את זירת סיפוריו, הלוחש לסוסים וקו פרשת המים, ששניהם תורגמו לעברית.
הספר יצא בהוצאת מעריב בשנת 2006, בתרגום עדית שורר.
קבוצת מוסקבה

קבוצת מוסקבה היה כינוי מקובל ברומניה לסיעת פעילים קומוניסטים רומנים שהיו במאבק על השליטה במפלגה עם קבוצת בית הסוהר (הסיעה המתחרה, שחבריה היו כלואים ברומניה). שם הסיעה "המוסקבאית" נבע מכך שחלק גדול מחבריה שהו בברית המועצות בתקופת מלחמת העולם השנייה.
בראש קבוצת מוסקבה עמדו אנה פאוקר, ואסילה לוקה ותאוהרי ג'אורג'סקו. מבין השלושה, ג'אורג'סקו לא שהה בברית המועצות בזמן המלחמה, אלא היה כלוא ברומניה.
קבוצת מוסקבה הפסידה במאבקה וחבריה הודחו מתפקידי המפתח בהם החזיקו, נחקרו ואף נכלאו לתקופות שונות. גם בקבוצת מוסקבה, כמו גם בקבוצת בית הסוהר, הייתה נציגות גבוהה לקומוניסטים יהודים.
צבי הוגלין

| צבי הוגלין |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צבאיים
שבט:: אנטילופות ערבה
סוג:: צבי אמיתי
מין:: צבי הוגלין
שם מדעי
 Eudorcas tilonura
תחום תפוצה


צבי הוגלין (שם מדעי: Eudorcas tilonura), הוא מין אנטילופת-צבי בינונית בסוג צבי אמיתי, החי בצפון מזרח אפריקה. תואר לראשונה בשנת 1868 ונקרא על שם מגלהו. צבי זה מוכר יותר כתת-מין של צבי אדום חזית בטקסונומיות וארגוני השימור, אך הם מציינים כי מדובר רק באופן זמני, בהתחשב בשוני הגנטי שיש לו. אף על פי שתפוצתו של צבי אדום חזית קרובה מאוד לתפוצה של צבי הוגלין, אין זה סותר לכך שהוא יכול להיות מין נפרד כיוון שהתפוצה מופרדת על ידי רצועה של 2,500 קילומטר ושני יובלי הנילוס - הכחול והלבן.
תיאור

לצבי הוגלין זוג קרניים ספירליות, המשתנות מקרני צבי אדום חזית בכך שהם כפופות יותר לאחורה. הקרן צומחת לכיוון מעלה, מתעגלת וממשיכה לאחורה עד שמסתיימת בשפיץ חד ומעוקל כלפי פנים. קרני צבי אדום חזית נמצאות תמיד בצמיחה כלפי מעלה, והן ישרות יותר. הקרניים עבות יחסית לכל אורכם ומסתיימות בשפיץ חד. הקרן מחורצת במספר טבעות בולטות. הן לזכרים והן לנקבות יש קרניים, ושל הנקבות דקות וקצרות יותר.
הפרווה של צבי הוגלין דומה למדי לצבי אדום חזית, עם גוונים אדמדמים כהים בגב ובחלק האחורי, ובהירים יותר בצדדי הבטן והרגליים. העכוז, הגחון והמותניים בצבע לבן בוהק. גם לו פס שחור דק יחסית המופרד על ידי רצועת שיער אדמדמה מהמותניים. זנבו שחור. סימוני הפנים שלו דומים לצבי אדום חזית, אך אין לו את הפסים הלבנים והאדמדמים שנמשכים מהעיניים לפה, ותחת אלו יש לצבי הוגלין משקפיים לבנים וגדולים סביב העיניים. מידות גופו זהות ככל הנראה לצבי אדום חזית.
מידות גוף של צבי הוגלין הן כדלהלן: גובה הכתפיים 70-65 ס"מ, אורך הראש והגוף 110-90 ס"מ, אורך הזנב 30-20 ס"מ ומשקלו 30-25 ק"ג.
תפוצה

צבי הוגלין כאמור נפוץ בצפון מזרח אפריקה. הוא מצוי בשתי אוכלוסיות מבודדות; הראשונה במחוזות שבמדינות הבאות: סודאן - קסלה, סנר ומדינת הנילוס הכחול. אתיופיה - אמהרה ותיגראי. אריתריאה - גאש בארקה. השנייה שקטנה יותר מצויה בצפון מזרח סודאן במחוז אל-בחר אל-אחמר. בית גידולו של צבי הוא בעיקר סוואנות צחיחות וסוואנות שיחים-דוקרניות, כמו גם אזורים צחיחים למחצה או אזורים הררים של הרמה האתיופית בגבהים של 1,000 מטר מעל פני הים. הטמפרטורות בתחומי מחייתו 20–40 מעלות, וכמות המשקעים הממוצעת היא 100–800 ס"מ. האקולוגיה שלו דומה לצבי אדום חזית.
מצב

צבי הוגלין מסווג על ידי IUCN במצב השימור "סכנת הכחדה" (EN), בשל ציד, תחרות עם בעלי חיים מקומיים, ואובדן בית גידול מתמשך, הצפוי לגרום לאוכלוסיות שלו לפחות ב-10% נוספים במהלך ה-15 שנה הבאות. המקום המוגן היחידי שבו הוא נמצא, הוא הפארק הלאומי דינדאר בסודאן, ואכיפה של ציד בפארק זה כמו גם הקמת אזורים מוגנים נוספים עשויה למנוע את התרחיש הקיים.
אומדן האוכלוסייה העולמי לצביי הוגלין הוא 4,000-3,500 פרטים.
הערות שוליים

↑  צבי הוגלין באתר הרשימה האדומה של IUCN
| צבאיים |
| --- | --- | --- |
| אנטילופות ערבה | אנטילופות ערבה |  |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |    |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |    |
| צבי דק-צוואר | צבי יחמורי • צבי גראנט • צבי סומרינג |    |
| צבי קלארק | צבי קלארק |    |
| צבי ג'ירפי | צבי ג'ירפי |    |
| אנטילופה הודית | אנטילופה הודית |    |
| דלגן | דלגן |    |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |    |
| סאיגות | סאיגות |    |
| סאיגה | סאיגה |    |
| אנטילופות סבך | אנטילופות סבך |    |
| אוריבי | אוריבי |    |
| צבי הסלעים | צבי הסלעים |    |
| אנטילופה ננסית | דלקרן המושק • אנטילופה מלכותית • אנטילופת בייטס |  |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |  |
| דוקרן | דוקרן הסטינבוק • דוקרן הכף • דוקרן שארפי |  |
| אנטילופת ביירה | אנטילופת ביירה |  |
פרס הווידאו קליפים של MTV לקליפ הקיי-פופ הטוב ביותר

| --- | --- |

סטריי קידס, הזוכים בפרס לשנת 2023
 תיאור:  קליפ הקיי-פופ הטוב ביותר
 מדינה:  ארצות הברית
 הגוף המעניק:  MTV
 תקופת הפרס:  2019–הווה (כ־5 שנים)
 המספר הרב ביותר של זכיות:  BTS‏ (3)
 המספר הרב ביותר של מועמדויות:  BTS‏ (4)
 אתר VMA
פרס הווידאו קליפים של MTV לקליפ הקיי-פופ הטוב ביותר (באנגלית: MTV Video Music Award for Best K-Pop Video) הוא אחד מהפרסים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2019. הזכייה הראשונה בפרס הייתה של BTS והלסי עם השיר "Boy with Luv".
הקליפ האחרון שזכה  בפרס הוא "S-Class" (אנ') של סטריי קידס.
זכיות ומועמדויות

| שנות ה־2020> 2020 |  |
| --- | --- |
BTS – "On": 
אקסו – "Obsession" (אנ'): 
(G)I-dle – "Oh My God" (אנ'): 
מונסטה X –"Someone's Someone": 
רד ולווט – "Psycho": 
TXT (אנ') – "9 and Three Quarters (Run Away)": 
2021: 
BTS – "Butter": 
בלאקפינק וסלינה גומז – "Ice Cream": 
(G)I-dle – "Dumdi Dumdi" (אנ'): 
מונסטה X – "Gambler": 
סבנטין – "Ready to Love": 
טווייס – "Alcohol-Free": 
2022: 
ליסה – "Lalisa": 
BTS – "Yet to Come (The Most Beautiful Moment)": 
איצי – "Loco" (אנ'): 
סבנטין – "Hot" (אנ'): 
סטריי קידס - "Maniac" (אנ'): 
טווייס – "The Feels": 
2023: 
סטריי קידס – "S-Class" (אנ'): 
אספה – "Girls" (אנ'): 
בלאקפינק – "Pink Venom": 
פיפטי פיפטי (אנ') – "Cupid": 
סבנטין – "Super" (אנ'): 
TXT (אנ')‏ – "Sugar Rush Ride": 
2024 (אנ'): 
ליסה – "Rockstar" (אנ'): 
ג'ונגקוק (בהשתתפות לאטו) – "Seven": 
NCT דרים (אנ') – "Smoothie": 
ניו-ג'ינס – "Super Shy" (אנ'): 
סטריי קידס – "Lalalala" (אנ'): 
TXT (אנ')‏ – "Deja Vu":
שיאני מועמדויות

| שיאני זכיות> מספר זכיות | שיאני זכיות> אמן | שיאני זכיות> קליפים |
| --- | --- | --- |
| 3 | BTS | "Boy with Luv" ‏•‏‏ "On" ‏•‏‏ "Butter" |
שיאני מועמדויות
| מספר מועמדויות | אמן | קליפים |
| 4 | BTS | "Boy with Luv" ‏•‏‏ "On" ‏•‏‏ "Butter" ‏•‏‏ "Yet to Come (The Most Beautiful Moment)" |
| 4 | TXT (אנ') | "Cat & Dog" ‏•‏‏ "9 and Three Quarters (Run Away)" ‏•‏‏ "Sugar Rush Ride" ‏•‏‏ "Deja Vu" |
| 3 | בלאקפינק | "Kill This Love" ‏•‏‏ "Ice Cream" ‏•‏‏ "Pink Venom" |
| 3 | מונסטה X | "Who Do U Love?" ‏•‏‏ "Someone's Someone" ‏•‏‏ "Gambler" |
| 3 | סבנטין | "Ready to Love" ‏•‏‏ "Hot" (אנ') ‏•‏‏ "Super" (אנ') |
| 3 | סטריי קידס | "Maniac" (אנ') ‏•‏‏ "S-Class" (אנ') ‏•‏‏ "Lalalala" (אנ') |
| 2 | אקסו | "Tempo" (אנ') ‏•‏‏ "Obsession" (אנ') |
| 2 | (G)I-dle | "Oh My God" (אנ') ‏•‏‏ "Dumdi Dumdi" (אנ') |
| 2 | ליסה | "Lalisa" ‏•‏‏ "Rockstar" (אנ') |
| 2 | טווייס | "Alcohol-Free" ‏•‏‏ "The Feels" |
הערות שוליים

1 2  Selome Hailu, Selome Hailu, 2021 MTV Video Music Awards: The Complete Winners List, Variety, ‏2021-09-12 (באנגלית אמריקאית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
| --- | --- |
בקרת זהויות :  MusicBrainz: 50e25636-42a0-4a50-97f3-6096b1d29678
קבוצת לונדון

| --- | --- |

תערוכת קבוצת לונדון ב-2011, במפעל הצ׳לו
 מטה הארגון:  לונדון 
 תקופת הפעילות:  1913–הווה (כ־111 שנים) 
 www.thelondongroup.com
 
קבוצת לונדון (באנגלית: The London Group) היא אגודה שבסיסה בלונדון, אנגליה, שנוצרה כדי להציע הזדמנויות תצוגה נוספות לאמנים מלבד זאת של האקדמיה המלכותית לאמנויות. הקבוצה הוקמה בשנת 1913, והיא אחד הארגונים הוותיקים ביותר של אמנים בעולם. היא הוקמה מהמיזוג של קבוצת קמדן טאון, שהייתה קבוצה של ציירים גברים בלבד, וקבוצת רחוב פיצרוי. היא מקיימת תערוכות פתוחות לחברים ולאמנים אורחים.
סקירה כללית

קבוצת לונדון מורכבת מאמנים פעילים. כל צורות האמנות מיוצגות. הקבוצה מתפקדת באופן דמוקרטי. יש לה תקנון כתוב, והנהלתה נבחרת מדי שנה, עם ועדות עבודה וועדת בחירה. בדרך כלל יש בין 80 ל-100 חברים והתשלום השנתי נגבה לכיסוי עלויות השכרת גלריות ועלויות ארגוניות. לקבוצה אין מקום תצוגה קבוע והיא שוכרת שטחי גלריות בלונדון, כמו בגלריית מנייר או גלריית בנקסייד. חברים חדשים נבחרים במשך השנים, מתוך מועמדויות שהמליצו החברים הנוכחיים.
היסטוריה

קבוצת לונדון הוקמה בשנת 1913, כאשר קבוצת קמדן טאון התאחדה עם אמנים אנגלים עצמאיים אחרים כדי לערער על שליטתה של האקדמיה המלכותית לאמנויות, שהפכה למרכז שמרנות וקפאון יצירתי.
קבוצת לונדון יצאה ממיזוג של קבוצת רחוב פיצרוי וקבוצת קמדן טאון שנועדה רק לגברים. בין החברים המייסדים היו האמנית והפטרונית אתל סנדס, בת זוגה אנה הופ הדסון, וולטר סיקרט, ג'ייקוב אפשטיין, ווינדהם לואיס, רוברט בוואן ואשתו סטניסלבה דה קרלובסקה, והנרי גאודייר-ברז'סקה. נשים מייסדות נוספות כללו את מרג'ורי שרלוק, מרי גודווין ורות דוגט.
לאורך ההיסטוריה שלה, קיימה קבוצת לונדון תערוכות פתוחות כדי לעודד ולתמוך באמנים אחרים הנאבקים כדי להציג את עבודותיהם בפומבי. ההגשות הפתוחות מוצגות יחד עם עבודתם של חברים ואמנים אורחים קיימים.
בשנת 1963 נחוג יובל החמישים של הקבוצה, והתערוכה הדגישה את התפקיד שמילאו נשים ביצירת הארגון ובפעילות בו.
בשנת 2013, גלריית בן אורי חגגה את 100 שנים לקבוצת לונדון בתערוכה נוספת.
קבוצת לונדון ממשיכה להתקיים כיום עם למעלה מ-80 חברים. בשנת 2011 הציגה התערוכה הפתוחה מעל 140 אמנים במפעל צ'לו. הקבוצה חגגה 100 שנה להיווסדה בשנת 2013 עם כמה מופעים, היסטוריים ועכשוויים.
הערות שוליים

↑  David Redfern, The London Group: Origins and Post War History, Croydon College, 2008. (באנגלית)
↑  Nicola Moorby, Ethel Sands 1873–1962, Tate, 2012-05-01, ISBN 978-1-84976-385-1. (באנגלית)
↑  Anna McNay, Uproar! The First 50 Years of the London Group 1913-1963, Studio International - Visual Arts, Design and Architecture
ג'ייקוב אפשטיין, מקדח האבן, פסל בתערוכת 1914 של קבוצת צונדון
קו צ'אנג

| --- | --- |

 נתונים גאוגרפיים
 מיקום:  מפרץ תאילנד 
 קואורדינטות:  12°06′13″N 102°21′07″E﻿ / ﻿12.103611111111°N 102.35194444444°E﻿ / 12.103611111111; 102.35194444444
 שטח:  217 קילומטר רבוע
 אורך:  30 קילומטר
 רוחב:  13 קילומטר
 נתונים מדיניים
 מדינה:  תאילנד תאילנד
 אוכלוסייה:  5,356
  (למפת תאילנד מוגדלת) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן קו צ'אנג(למפת תאילנד רגילה) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן קו צ'אנג
 
קו צ'אנג (בתאית: เกาะช้าง) הוא אי ומחוז-משני בתאילנד. האי שוכן בקו החוף של מחוז ראיונג במפרץ תאילנד, כ-310 קילומטרים מעיר הבירה בנגקוק, בסמוך לגבול עם קמבודיה. השם "קו צ'אנג" מורכב מהמילים "קו" - "צ'אנג" בתאית, פירושו הוא אי הפיל.
גאוגרפיה

קו צ'אנג הוא האי השלישי בגודלו בתאילנד (אחרי פוקט וקוסמוי), והגדול בארכיפלג האיים הפארק הלאומי מו קו צ'אנג. קו צ'אנג הוא חלק מארכיפלג של 51 איים, ומשתרע על שטח של כ-217 קילומטרים מרובעים.
באי שוכנים תשעה כפרים והעיקרי מביניהם הוא סאי קאו אשר שוכן בקו החוף הדרומי של האי.
פנים האי הררי ומכוסה ביערות גשם טרופיים, ושוניות אלמוגים. האי מהווה חלק ממחוז טארט, ויושב לראשונה ב-30 ב-אפריל 1994.
חלוקה

המחוז מחולק לשתי נפות. הראשונה, קו צ'אנג כוללת 4 כפרים ומתגוררים בה 664 תושבים. השנייה, קו צ'אנג טאי כוללת 5 כפרים  ומתגוררים בה 2,346 תושבים.
ציוד ספורט

ציוד ספורט הוא שם למכלול הכלים או החפצים ההכרחיים על מנת לשחק או להתאמן בענפי ספורט ופעילויות ספורטיביות שונות, כמו למשל כדור, מחבט, מחליקיים וכיוצא בזה. לעיתים לבוש פורמלי נחשב גם הוא כחלק מציוד ספורט הכרחי, בעיקר במשחקי כדור ולרבות בתחרויות ואירועי ספורט רשמיים.
כדור

כדור משחק, מיועד למשחקי כדור. גודל הכדור משתנה ממשחק למשחק, אולם הצורה הגאומטרית של כדור מאפיינת את רוב הכדורים, אם כי נעשה שימוש אף בכדורים בצורת אליפסה בחלק מהמשחקים. ישנם גם כדורים יוצאי דופן בצורתם, כגון כדור נוצה. הגמישות או הקשיחות של כדור, גם הוא פרמטר משתנה, זאת בהתאם לחומר ממנו עשוי הכדור. חלק ממשחקי כדור נפוצים:
בדמינטון
בייסבול
ביליארד
גולף
הוקי שדה
טניס / טניס שולחן
כדורגל / סטנגה
כדוריד
כדורמים
כדורסל
כדורעף / כדורעף חופים / כדורשת
כדורת
לקרוס
מטקות
סופטבול
סקווש
פוטבול
פולו
קריקט
רוגבי
אחד באמצע
עמודו
חיי שרה
דיסקית

הדיסקית נפוצה במשחקי ההוקי, אולם בחלק מהם נעשה שימוש בכדור פלסטיק.
משחקי הוקי בהם השימוש בדיסקית הוא רשמי:
הוקי אוויר, הוקי מים, הוקי קרח והוקי רולר.
משחקי הוקי בהם השימוש בדיסקית הוא אינו רשמי ואף בלתי אפשרי:
הוקי גלגיליות, הוקי רצפה והוקי שדה.
מחבט, אלה ומקל

מחבטים, מקלות ואלות הם כלי עזר במשחקי כדור המסייעים לשחקנים לחבוט בכדור ו/או להניע אותו. מחבטים ומקלות הם הכלים הנפוצים יותר, וכמעט בכל משחק ניתן לראות וריאציה שונה למחבט/מקל בצורתו, בעוד שהשימוש באלה נעשה רק במשחק אחד, בייסבול. חלק ממשחקי מחבט נפוצים:
בדמינטון
בייסבול
הוקי אוויר / הוקי גלגיליות / הוקי מים / הוקי קרח / הוקי רולר / הוקי שדה
טניס / טניס שולחן
מטקות
סופטבול
סנוקר
קריקט
ציוד רגלי

ישנם ענפי ספורט בהם לא ניתן לשחק ללא ציוד מתאים לרגליים, בין אם זו הנעלה או כלי עזר. דוגמאות נפוצות לכך הן מחליקיים המשמשות שחקני הוקי, או מגלשיים / גלשן שלג המשמשות גולשי סקי וגולשי שלג. חלק מענפי ופעילויות ספורט עם ציוד רגלי נפוצים:
הוקי גלגיליות / הוקי קרח / הוקי רולר
החלקה על הקרח / החלקה אמנותית
מזחלות
לוז'
סקי
קרלינג
סקי
סנואובורד
גלישת גלים
סקייטבורדינג
כלי עזר לתנועה

השימוש בכלי עזר למטרת תנועה נעשה בעיקר בספורט מוטורי ובספורט ימי. ענף ספורט נוסף הוא הפולו, שם רוכבים על סוס. חלק מענפי ופעילויות ספורט עם כלי עזר לתנועה נפוצים:
אנדורו
גלישה אווירית
גלישת גלים
גלישת רוח
דריפט
מוטוקרוס
מרוץ אופנועים
מרוץ מכוניות
סקי מים
פולו
מרוצי פורמולה
קארטינג
ראלי
רפטינג
שיט תחרותי
מגרש ורשת

להרבה מענפי הספורט קיימים מגרשים ייעודיים לפעילות הספורטיבית הספציפית שלהם, וברובם קיימת גם רשת. חלק מענפי ספורט עם מגרש ו/או רשת נפוצים:
בדמינטון
בייסבול
גולף
הוקי אוויר / הוקי גלגיליות / הוקי מים / הוקי קרח / הוקי רולר / הוקי שדה
טניס/ טניס שולחן
כדורגל
כדוריד
כדורמים
כדורעף / כדורעף חופים / כדורשת
כדורסל
לקרוס
סופטבול
פוטבול
קריקט
רוגבי